নান্দাইল (ময়মনসিংহ) সংবাদদাতা ঃ নান্দাইল উপজেলার মুশুলী ও রাজগাতী এই দ্ইু ইউনিয়নের সংযোগ রাস্তা মুশুলী টু কালীগঞ্জ বাজার প্রায় ৪ কিলোমিটার দৈর্ঘ্য স্থানীয় সরকার প্রকৌশল অধিদপ্তরের অধীনে থাকা রাস্তাটি ভেঙ্গে কার্পেটিং সরে গিয়ে বড় বড় গর্ত সৃষ্টি হয়েছে। এ রাস্তা দিয়ে যান চলাচল সহ পথচারী চলাচল সম্পূর্ণ অনুপযোগী হয়ে পড়ায় জনগণের চরম দূর্ভোগ পোহাতে হচ্ছে। প্রতি দিন এ রাস্তা দিয়ে শতশত যান চলাচল করে থাকে। বর্তমানে রাস্তার বেহাল অবস্থা সৃষ্টি হওয়ায় রাস্তা দিয়ে যান চলাচল তো দূরের কথা একটু খানি বৃষ্টি হলেই পথচারীদের হাটু কাচু করে পাড়ি দেওয়া ছাড়া কোন গতি নেই। কালীগঞ্জ বাজার একটি ব্যবসায়ী মোকাম। এখানে অগ্রনী ব্যাংক সহ ব্যবসা প্রতিষ্ঠান, স্কুল কলেজ রয়েছে। নান্দাইলের বিভিন্ন বেসরকারী স্কুল কলেজ মাদ্রাসার কর্মরত শিক্ষকরা কালীগঞ্জ অগ্রনী ব্যাংক শাখা থেকে তাদের বেতন ভাতা উত্তোলন করে থাকেন। রাস্তার বেহাল অবস্থার জন্য এ রাস্তা পাড়ি দিয়ে গিয়েই তাদেরকে চরম দূর্ভোগের শিকার হতে হয় বলে ঘোষপালা আলিম মাদ্রাসার অধ্যক্ষ আবুল হাসান এনামুল জানান। প্রতিদিন এ রাস্তা দিয়ে মুশুলী ও রাজাগাতি ইউনিয়নের হাজার হাজার লোকজন চলাচল করে থাকে। রাজগাতী ইউপি চেয়ারম্যান মোঃ রুকুন উদ্দিন জানান, এ রাস্তার বর্তমান নাজুক অবস্থার জন্য আমার ইউনিয়ন থেকে মুমূর্শ কোন রোগী নিয়ে কিশোরগঞ্জ ও নান্দাইল হাসপাতালে যেতে চরম দূর্ভোগের শিকার হতে হয়। তিনি রাস্তাটির সংস্কার করে জনগণ চলাচলের উপযোগী করে দেওয়ার জন্য সংশ্লিষ্ট কর্তৃপক্ষের নিকট জোর দাবী জানিয়েছেন।